Små (ca. 5-7 millimeter), korte og brede, hvelvede, gråbrune hjortebiller. De ligner ikke mye på andre medlemmer i denne familien, men kan minne overflatisk om pillebiller (Byrrhidae). Antenner og bein er ganske korte, og hannens kjever er ikke forstørrede. Antennene har en tre-leddet klubbe som ikke har tydelig vifteform. Hodet kan foldes tett inntil forbrystet. Kroppen er jevnbred, mer eller mindre kledt med hårlignende skjell eller korte børster og er derfor ganske matt.